<!DOCTYPE html>
<html lang="en">

<head>
  <meta charset="utf-8">
  <meta name="viewport" content="width=device-width, initial-scale=1, maximum-scale=1">
  <meta name="google-site-verification" content="VGgQeH6NiuAKspyCFT7dqUNmNhg6RJoMYQXErdy0jgE" />
  <meta name="baidu-site-verification" content="code-yNmdsKJ9GP" />
  
  
  <meta name="keywords" content="逍遥游,庄周,庄子,">
  
  
  <meta name="description" content="北冥有鱼，其名为鲲。鲲之大，不知其几千里也；化而为鸟，其名为鹏。鹏之背，不知其几千里也；怒而飞，其翼若垂天之云。是鸟也，海运则将徙于南冥。">
  
  <title>
    逍遥游 |
    
    思远程序
  </title>
  <!-- Icon -->
  
    <link rel="shortcut icon" href="/favicon.ico">
    
  
<link rel="stylesheet" href="/css/style.css">

  
  
<link rel="stylesheet" href="/fancybox/jquery.fancybox.min.css">

  
  
<script src="/js/pace.min.js"></script>

<meta name="generator" content="Hexo 6.2.0"></head>

<body>
  <main class="content">
    <section class="outer">
  <article id="post-xiaoyaoyou" class="article article-type-post" itemscope
  itemprop="blogPost" data-scroll-reveal>

  <div class="article-inner">
    
    <header class="article-header">
      

<h1 class="article-title" itemprop="name">
  逍遥游
</h1>



    </header>
    

    
    <div class="article-meta">
      <a href="/2012/12/21/xiaoyaoyou/" class="article-date">
  <time datetime="2012-12-20T19:00:00.000Z" itemprop="datePublished">2012-12-21</time>
</a>
      
    </div>
    

    
    
    

    <div class="article-entry" itemprop="articleBody">
      
      
      
      <p>庄子（公元前369年－公元前286年），名周，字子休。最早有确切记载的就是司马迁的《史记》：庄子者，蒙人也，名周。</p>
<span id="more"></span>

<hr>
<p>北冥有鱼，其名为鲲。鲲之大，不知其几千里也；化而为鸟，其名为鹏。鹏之背，不知其几千里也；怒而飞，其翼若垂天之云。是鸟也，海运则将徙于南冥。南冥者，天池也。《齐谐》者，志怪者也。《谐》之言曰：“鹏之徙于南冥也，水击三千里，抟扶摇而上者九万里，去以六月息者也。”野马也，尘埃也，生物之以息相吹也。天之苍苍，其正色邪？其远而无所至极邪？其视下也，亦若是则已矣。且夫水之积也不厚，则其负大舟也无力。覆杯水于坳堂之上，则芥为之舟，置杯焉则胶，水浅而舟大也。风之积也不厚，则其负大翼也无力。故九万里，则风斯在下矣，而后乃今培风；背负青天，而莫之夭阏者，而后乃今将图南。蜩与学鸠笑之曰：“我决起而飞，抢榆枋而止，时则不至，而控于地而已矣，奚以之九万里而南为？”适莽苍者，三餐而反，腹犹果然；适百里者，宿舂粮；适千里者，三月聚粮。之二虫又何知！</p>
<p>小知不及大知，小年不及大年。奚以知其然也？朝菌不知晦朔，蟪蛄不知春秋，此小年也。楚之南有冥灵者，以五百岁为春，五百岁为秋；上古有大椿者，以八千岁为春，八千岁为秋，此大年也。而彭祖乃今以久特闻，众人匹之，不亦悲乎！汤之问棘也是已。穷发之北，有冥海者，天池也。有鱼焉，其广数千里，未有知其修者，其名为鲲。有鸟焉，其名为鹏，背若泰山，翼若垂天之云，抟扶摇羊角而上者九万里，绝云气，负青天，然后图南，且适南冥也。斥鴳笑之曰：“彼且奚适也？我腾跃而上，不过数仞而下，翱翔蓬蒿之间，此亦飞之至也。而彼且奚适也？”此小大之辩也。</p>
<p>故夫知效一官，行比一乡，德合一君，而征一国者，其自视也，亦若此矣。而宋荣子犹然笑之。且举世誉之而不加劝，举世非之而不加沮，定乎内外之分，辩乎荣辱之境，斯已矣。彼其于世，未数数然也。虽然，犹有未树也。夫列子御风而行，泠然善也，旬有五日而后反。彼于致福者，未数数然也。此虽免乎行，犹有所待者也。若夫乘天地之正，而御六气之辩，以游无穷者，彼且恶乎待哉？故曰：至人无己，神人无功，圣人无名。</p>

      
    </div>
    <footer class="article-footer">
      <a data-url="https://siyit.gitee.io/2012/12/21/xiaoyaoyou/" data-id="cl6bukbth001ksu6f99egaxpb" class="article-share-link">
        分享
      </a>
      
<ul class="article-tag-list" itemprop="keywords"><li class="article-tag-list-item"><a class="article-tag-list-link" href="/tags/%E9%80%8D%E9%81%A5%E6%B8%B8/" rel="tag">逍遥游</a></li></ul>

    </footer>

  </div>

  
  
<nav class="article-nav">
  
  <a href="/2012/12/21/yueyanglouji/" class="article-nav-link">
    <strong class="article-nav-caption">前一篇</strong>
    <div class="article-nav-title">
      
      岳阳楼记
      
    </div>
  </a>
  
  
  <a href="/2012/12/21/tengwanggexu/" class="article-nav-link">
    <strong class="article-nav-caption">后一篇</strong>
    <div class="article-nav-title">滕王阁序</div>
  </a>
  
</nav>

  

  
  
<div class="vcomments" id="vcomments"></div>

<script src="https://unpkg.com/valine/dist/Valine.min.js"></script>

<script>
  new Valine({
    el: '#vcomments',
    appId: 'A7Ny5JW4l2XoShLWoQfpND2b-gzGzoHsz',
    appKey: 'lTbAjSoXEDQETkbAcE4zpYpu',
    notify: 'true',
    verify: 'true',
    avatar: 'identicon',
    pageSize: '10',
    placeholder: '请输入...'
  })
</script>

  
  

</article>
</section>
    <footer class="footer">
  <div class="outer">
    <div class="float-right">
      <ul class="list-inline">
  
  <li><i class="fe fe-smile-alt"></i> <span id="busuanzi_value_site_uv"></span></li>
  
  <li><i class="fe fe-bookmark"></i> <span id="busuanzi_value_page_pv"></span></li>
  
</ul>
    </div>
    <ul class="list-inline">
      <li>思远程序 &copy; 2022</li>
      
        <li></li>
      
      <li>Powered by <a href="http://hexo.io/" target="_blank">Hexo</a></li>
      <li>theme  <a target="_blank" rel="noopener" href="https://github.com/zhwangart/hexo-theme-ocean">Ocean</a></li>
    </ul>
  </div>
</footer>
  </main>
  <aside class="sidebar">
    <button class="navbar-toggle"></button>
<nav class="navbar">
  
  <div class="logo">
    <a href="/"><img src="/images/hexo.svg" alt="思远程序"></a>
  </div>
  
  <ul class="nav nav-main">
    
    <li class="nav-item">
      <a class="nav-item-link" href="/">主页</a>
    </li>
    
    <li class="nav-item">
      <a class="nav-item-link" href="/archives">归档</a>
    </li>
    
    <li class="nav-item">
      <a class="nav-item-link" href="/recommend">推荐</a>
    </li>
    
    <li class="nav-item">
      <a class="nav-item-link" href="/gallery">相册</a>
    </li>
    
    <li class="nav-item">
      <a class="nav-item-link" href="/favorites">收藏</a>
    </li>
    
    <li class="nav-item">
      <a class="nav-item-link" href="/about">关于</a>
    </li>
    
    <li class="nav-item">
      <a class="nav-item-link nav-item-search" title="搜索">
        <i class="fe fe-search"></i>
        搜索
      </a>
    </li>
  </ul>
</nav>
<nav class="navbar navbar-bottom">
  <ul class="nav">
    <li class="nav-item">
      <div class="totop" id="totop">
  <i class="fe fe-rocket"></i>
</div>
    </li>
    <li class="nav-item">
      
      <a class="nav-item-link" target="_blank" href="/atom.xml" title="RSS Feed">
        <i class="fe fe-feed"></i>
      </a>
      
    </li>
  </ul>
</nav>
<div class="search-form-wrap">
  <div class="local-search local-search-plugin">
  <input type="search" id="local-search-input" class="local-search-input" placeholder="Search...">
  <div id="local-search-result" class="local-search-result"></div>
</div>
</div>
  </aside>
  
<script src="/js/jquery-2.0.3.min.js"></script>


<script src="/js/jquery.justifiedGallery.min.js"></script>


<script src="/js/lazyload.min.js"></script>


<script src="/js/busuanzi-2.3.pure.min.js"></script>



<script src="/fancybox/jquery.fancybox.min.js"></script>





<script src="/js/tocbot.min.js"></script>


<script>
  // Tocbot_v4.7.0  http://tscanlin.github.io/tocbot/
  tocbot.init({
    tocSelector: '.tocbot',
    contentSelector: '.article-entry',
    headingSelector: 'h1, h2, h3, h4, h5, h6',
    hasInnerContainers: true,
    scrollSmooth: true,
    positionFixedSelector: '.tocbot',
    positionFixedClass: 'is-position-fixed',
    fixedSidebarOffset: 'auto',
  });
</script>



<script src="/js/ocean.js"></script>

</body>

</html>